CELEX: C2007/042/09
Language: et
Date: 2007-02-24 00:00:00
Title: Kohtuasi C-265/05: Euroopa Kohtu (suurkoda) 16. jaanuari 2007.  aasta otsus (Cour de cassationi — Chambre civile (Prantsusmaa) eelotsusetaotlus) — José Perez Naranjo versus Caisse régionale d'assurance maladie Nord-Picardie (Määrus (EMÜ) nr 1408/71 — Artikli 4 lõige 2a, artikkel 10a ja artikkel 95b — Lisavanadushüvitis — Siseriiklikud õigusaktid, mis seavad selle hüvitise andmise sõltuvusse elukoha tingimusest — Mitteosamakseline erihüvitis — Kandmine määruse (EMÜ) nr 1408/71 IIa lisasse)

24.2.2007   
            
            
               ET
            
            
               Euroopa Liidu Teataja
            
            
               C 42/5
            
         Euroopa Kohtu (suurkoda) 16. jaanuari 2007. aasta otsus (Cour de cassationi — Chambre civile (Prantsusmaa) eelotsusetaotlus) — José Perez Naranjo versus Caisse régionale d'assurance maladie Nord-Picardie
   (Kohtuasi C-265/05) (1)
   
   (Määrus (EMÜ) nr 1408/71 - Artikli 4 lõige 2a, artikkel 10a ja artikkel 95b - Lisavanadushüvitis - Siseriiklikud õigusaktid, mis seavad selle hüvitise andmise sõltuvusse elukoha tingimusest - Mitteosamakseline erihüvitis - Kandmine määruse (EMÜ) nr 1408/71 IIa lisasse)
   (2007/C 42/09)
   Kohtumenetluse keel: prantsuse
   Eelotsusetaotluse esitanud kohus
   Cour de cassation — Chambre civile
   Põhikohtuasja pooled
   
      Hageja: José Perez Naranjo
   
      Kostja: Caisse régionale d'assurance maladie Nord-Picardie
   Kohtuasja ese
   Eelotsusetaotlus — Cour de cassation (Prantsusmaa) — Chambre civile — Pariis — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 14, lk 2), muudetud redaktsioonis, artikli 4 lõike 2a, artikli 10a, artikli 19 lõike 1 ja artikli 95b tõlgendamine — Siseriiklik kord, mis seab riiklikust sotsiaalkindlustuse fondist lisahüvitise määramisel tingimuseks residentsusnõude — Mitteosamakselise erihüvitise mõiste — Hüvitise kandmine määruse (EMÜ) nr 1408/71 IIa lisasse
   Resolutiivosa
   Selline hüvitis nagu nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, IIa lisas pealkirja “Prantsusmaa” all mainitud lisahüvitis on erihüvitis. Euroopa Kohtule esitatud toimikumaterjalide põhjal toimunud lisahüvitise rahastamisviisi uurimisel ilmnes, et üldise sotsiaalmakse ja kõnealuse hüvitise vahel puudub piisavalt tuvastatav seos, millest järeldub, et lisahüvitis on mitteosamakseline. Eelotsusetaotluse esitanud kohtu ülesanne on siiski kontrollida käesoleva otsuse punktides 48–52 mainitud seikade paikapidavust, et lõplikult otsustada, kas kõne all olev hüvitis on osamakseline või mitteosamakseline.
   
      (1)  ELT C 217, 3.9.2005.